laion/Wikipedia-Exotic huggingface dataset:
יארגליס סביניה

יארגליס סביניה הררה (בספרדית: Yargelis Savigne Herrera; נולדה ב-13 בנובמבר 1984) היא אתלטית עבר קובנית. היא זכתה פעמיים ברציפות בתואר אלופת עולם (אוסקה 2007 וברלין 2009) וכן באליפות העולם באולם (ולנסיה 2008) בקפיצה משולשת. סביניה נולדה בניסטו פרס, שבמחוז גואנטנמו. במשחקים הפאן-אמריקאיים שנערכו בסנטו דומינגו הרפובליקה הדומיניקנית בשנת 2003 זכתה סיבניה במדליית ארד בקפיצה לרוחק בתוצאה של 6.40 מטר. באליפות העולם שנערכה בהלסינקי פינלנד בשנת 2005 זכתה סביניה במדליית כסף בקפיצה משולשת בשיא אישי חדש של 14.82 מטר, אחרי טרשיה-קיי סמית' מג'מייקה (5.11 מטר) ולפני אנה פייאטיך מרוסיה (14.78 מטר). נוסף לכך, היא סיימה במקום רביעי בקפיצה לרוחק בתוצאה של 6.69 מטר. באליפות העולם באולם שנערכה במוסקבה רוסיה במרץ 2006 סיימה סביניה במקום חמישי בקפיצה משולשת בשיא אישי חדש של 14.72 מטר ובמקום שישי בקפיצה לרוחק בתוצאה של 6.51 מטר. במשחקים הפאן-אמריקאיים שנערכו בריו דה ז'ניירו ברזיל בסוף יולי 2007 זכתה סיבניה במדליית זהב בקפיצה משולשת בשיא משחקים חדש של 14.80 מטר ובמדליית ארד בקפיצה לרוחק בתוצאה של 6.66 מטר. חודש לאחר מכן, באליפות העולם שנערכה באוסקה יפן ב-31 באוגוסט היא זכתה במדליית זהב בקפיצה משולשת בשיא אישי חדש של 15.28 מטר, לפני טטיאנה לבדייבה מרוסיה (15.07 מטר) וחריסופי דווצי מיוון (15.04 מטר). באליפות העולם באולם שנערכה בולנסיה ספרד במרץ 2008 זכתה סביניה במדליית זהב בקפיצה משולשת בשיא אמריקה חדש של 15.05 מטר, לפני חריסופי דווצי שקבעה שיא לאומי חדש של 15.00 מטר ומריה שסטק מסלובניה (14.68 מטר). באולימפיאדת בייג'ינג (2008) שנערכה באוגוסט היא סיימה במקום השלישי בקפיצה משולשת בתוצאה של 15.05 מטר ובמקום 17 בקפיצה לרוחק בתוצאה של 6.49 מטר. באליפות העולם שנערכה בברלין גרמניה בשנת 2009 זכתה סביניה במדליית זהב בקפיצה משולשת בתוצאה של 14.95 מטר, לפני בת ארצה מאבל גיי (14.61 מטר) ואנה פייאטיך (14.58 מטר) ובכך הגנה על תוארה. באליפות העולם באולם שנערכה בדוחא קטר במרץ 2010 זכתה סביניה במדליית כסף בקפיצה משולשת בתוצאה של 14.86 מטר, אחרי אולגה ריפקובה מקזחסטן (15.14 מטר) ולפני אנה פייאטיך (14.64 מטר). באליפות העולם שנערכה בטגו קוריאה הדרומית ב-1 בספטמבר 2011 סיימה סביניה במקום שישי בקפיצה משולשת בתוצאה של 14.43 מטר. חודשיים לאחר מכן, במשחקים הפאן-אמריקאיים שנערכו בגוודלחרה מקסיקו ב-28 באוקטובר היא זכתה במדליית כסף בקפיצה משולשת בתוצאה של 14.36 מטר. באליפות העולם באולם שנערכה באיסטנבול טורקיה במרץ 2012 סיימה סביניה במקום רביעי בקפיצה משולשת בתוצאה של 14.28 מטר, ס"מ אחד פחות ממדליית ארד. באולימפיאדת לונדון (2012) שנערכה באוגוסט היא סיימה במקום תשיעי בקפיצה משולשת בתוצאה של 14.12 מטר. קפיצה לרוחק: 6.91 מטר (2010) קפיצה משולשת: 15.28 מטר, התוצאה השביעית בכל הזמנים (2007) קפיצה לרוחק: 6.79 מטר (2007) קפיצה משולשת: 15.05 מטר, התוצאה החמישית בכל הזמנים (2008) מדיה וקבצים בנושא יארגליס סביניה בוויקישיתוף יארגליס סביניה, באתר הוועד האולימפי הבין-לאומי יארגליס סביניה, באתר olympedia.org יארגליס סביניה, באתר התאחדות האתלטיקה הבין-לאומית יארגליס סביניה, באתר ליגת היהלום יארגליס סביניה, באתר Track and Field (נשים)
קרונשטאדט (פירושונים)

קרונשטאדט (ברוסית: Кронштадт; בגרמנית: Kronstadt) – בתרגום מגרמנית "עיר הכתר" (המילה 'krone' פירושה 'כתר' ומקורה ב'corona' הלטינית) האם התכוונתם ל... קרונשטאדט – עיר נמל רוסית באי קוטלין שבמפרץ הפיני של הים הבלטי קרונשטאדט (מחוז משנה) (Кронштадтcкий район) – אחד מ-18 מחוזות המשנה של סנקט פטרבורג שמה הגרמני של העיר בראשוב (כיום ברומניה) בימי הביניים קרונשטאדט (אסטרואיד) (שם מלא: 2447 קרונשטאדט) – אסטרואיד בחגורת האסטרואידים שהתגלה ב-31 באוגוסט 1973 על ידי אסטרונמית רוסייה תמרה מיכאילובנה סמירנובה; קרוי על שמה של העיר קרונשטאדט ברוסיה קרונשטאדט (סיירת מערכה) – סיירות מערכה סובייטיות מסוג "קרונשטאדט" מ"פרויקט 69 של סיירות כבדות"; הפרויקט לא הושלם בגלל מלחמת העולם השנייה קרונשטאדט (צוללת) – צוללת דיזל רוסית שהורדה למים בספטמבר 2018 מפרץ קרונשטאדט – שמו הנוסף לשעבר של המפרץ הפיני מרד קרונשטאדט יוהאן מקרונשטאדט (Иоанн Кронштадтский) – פרסביטר בכנסייה הרוסית הפרבוסלבית; ב-1964 הפך לקדוש
פנינה רוזנבלום (מפלגה)

מפלגת פנינה רוזנבלום הייתה מפלגה בראשותה של אשת העסקים ודוגמנית העבר פנינה רוזנבלום. המפלגה הוקמה ב-1999, לקראת הבחירות לכנסת החמש עשרה ולראשות הממשלה, התמודדה לכנסת במערכת בחירות זו בלבד ולא נכנסה לכנסת, אולם המפלגה הייתה קרובה לעבור את אחוז החסימה. בראשית 1997 הודיעה פנינה רוזנבלום שתרוץ לכנסת ברשימה עצמאית. בקמפיין שלה לכנסת התמקדה בין היתר בנושאים כמו קידום נשים. בבחירות זכתה המפלגה ל-44,953 קולות, כ-4,500 קולות מתחת לאחוז החסימה (49,641 קולות). המפלגה חתמה על הסכם עודפים (שלא התממש) עם מפלגת כח לגמלאים, שאף היא לא עברה את אחוז החסימה (קיבלה 37,525 קולות). בשנים שלאחר מכן התמודדה רוזנבלום במסגרת הליכוד. בבחירות לכנסת ה-16 שובצה במקום ה-39, ובדצמבר 2005, לאחר התפטרותו של צחי הנגבי מהכנסת, הושבעה כחברת כנסת, וכיהנה עד אפריל 2006. נכון ל-2023 המפלגה אינה פעילה אך עדיין רשומה ברשם המפלגות. מועמדי המפלגה לכנסת ה-15 (1999) ליטל לוין, 01.03.1998 / שדולת הנשים חלוקה? לגבי פנינה רוזנבלום, באתר הארץ, 1 במרץ 2011
אנדרטת מרדסון

אנדרטת מרדסון (Mémorial du Mardasson) שליד העיירה בסטון שבבלגיה הוקמה לזכר השתתפותה של ארצות הברית בקרב על הבליטה במלחמת העולם השנייה. האנדרטה ממוקמת מצפון מזרח לבסטון, שעליה הגנה הדיוויזיה המוטסת ה-101 האמריקאית ושסביבה ניטש אחד מקרבות המפתח באותה מערכה. המקום נבחר כאתר להקמת האנדרטה ב-4 ביולי 1946. אז נאסף עפר מאדמת המקום, הוטס לוושינגטון הבירה ונמסר לנשיא הארי טרומן. האנדרטה עצמה נחנכה בטקס שנערך ב-16 ביולי 1950. האנדרטה מעוצבת כפנטגרם - אכסדרת עמודים דמוית כוכב מחומש, שבה חצר מרכזית עגולה וחמישה אגפים זוויתיים, הניצבים במרכזה של רחבה פתוחה. גובה המבנה הוא 12 מטרים וקוטרה של האכסדרה בו - 20 מטרים. בנקודה המרכזית של האנדרטה ניצבת אבן שעליה נחרתה בלטינית הכתובת: העם הבלגי זוכר את משחרריו האמריקאים, 4 ביולי 1946 בקרקע שתחת האבן מצוי כוך שנחצב באדמה, ובו מוצבים שלושה מזבחות - לזכר הנפגעים האמריקאים הקתולים, הפרוטסטנטים והיהודים בקרב. על הקיר בהיקפה החיצוני העליון של האנדרטה נרשמו שמות 48 המדינות שנכללו בארצות הברית במהלך המלחמה. על הקירות החיצוניים מופיעים סמלי העוצבות האמריקניות שנטלו חלק בקרב על הבליטה. באנדרטה מוצבות גם מפות המתארות את מהלך הקרב. האנדרטה הוקמה ביוזמת האגודה האמריקאית-בלגית. היא תוכננה על ידי האדריכל ז'ורז' דדויאר (Georges Dedoyard). בסמוך לאנדרטה ניצב מוזיאון המלחמה של בסטון. מדיה וקבצים בנושא אנדרטת מרדסון בוויקישיתוף תיאור האנדרטה ידיעה על טקס זיכרון בינלאומי שנערך באנדרטה ביום השנה השישים לחנוכתה, באתר צבא ארצות הברית אתר מוזיאון המלחמה של בסטון העפר שמור כיום בספרייה הנשיאותית והמוזיאון על שם טרומן באינדיפנדנס, מיזורי.
מקרה פרטי

בלוגיקה (ובמתמטיקה), מתייחס המונח מקרה פרטי לאחד משני מצבים: מקרה יחיד זהו מצב בו נתונות שתי טענות מהתבנית הבאה: כל הישראלים אוהבים פלאפל. יוסי הוא ישראלי. בדוגמה זו, יוסי ייקרא מקרה פרטי של "ישראלי", ומהנתון ניתן להקיש: יוסי אוהב פלאפל. תת-מקרים מצב זה דומה, אך לא עוסק במקרה פרטי יחיד, אלא בקבוצה של מקרים פרטיים. לדוגמה: כל הישראלים אוהבים פלאפל. תושבי חיפה הם ישראלים. בדוגמה זו "תושבי חיפה" הם תת-מקרה של "ישראלים", והם מקיימים: תושבי חיפה אוהבים פלאפל. במתמטיקה ובלוגיקה מוכיחים את תוקפם של חוקים מסוימים על מקרים פרטיים באמצעות חוק היקש הקרוי מודוס פוננס. דוגמה: נוכיח כי 6 הוא לא מספר ראשוני. ידוע לנו כי: כל מספר זוגי גדול מ-2 אינו ראשוני. 6 הוא מספר זוגי גדול מ-2. מכאן נובע: 6 אינו מספר ראשוני. ניתן להפריך טענה כללית, על סמך מקרה פרטי הקרוי דוגמה נגדית. אולם יש לשים לב לא ליפול בכשל הלוגי: חוק מתמטי או לוגי שאמור לחול על אינסוף מקרים פרטיים - לא ניתן להוכיח אותו רק באמצעות מקרים פרטיים (גם אם מדובר בכמות מאוד גדולה). תכונה זו אופיינית למתמטיקה וללוגיקה בלבד, ולא למדעים האחרים. עם זאת, אפילו במתמטיקה ניתן להוכיח הנחה מתמטית על ידי טכניקה הנקראת אינדוקציה מתמטית. הכללה מקרה קצה
Deathmatch Classic

Deathmatch Classic (נקרא בקיצור DMC) הוא משחק מרובה משתתפים שפותח על ידי Valve כמעין מחווה למצב מרובה המשתתפים של משחק היריות הקלאסי Quake של id Software. זהו רימייק של Valve למצב מרובה המשתתפים של משחק זה שמתמקד בקרב "כולם נגד כולם" שהוצג לראשונה ב-Quake. המשחק שוחרר תחילה רק ל-Windows אך ב-2013 הופצה בחנות ה-Steam גם גרסה למק וללינוקס. המשחקיות זהה למצב מרובה המשתתפים של המשחק Quake (למרות שמהירות התנועה בו מעט איטית בהשוואה ל-Quake), שהיא משחקיות מהירה קופצנית ועושה שימוש באותה פיזיקת משחק של סדרת Quake - שהמאפיינים הבולטים שלה הם בין היתר קפיצת "באני הופ" (קפיצה ללא הפסקה) ו-"קפיצת טיל" בה השחקן עושה שימוש במשגר טילים שמכוון לרצפה כדי "להעיף" את עצמו למקומות גבוהים יותר. בנוסף לכך המשחק מציע, בשינויים קלים, את אותו ארסנל הנשקים, והחיזוקים (Power-Ups) של המשחק Quake: חיזוק שמגדיל את הנזק לפי 4, בלתי פגיעות, ו"טבעת הצללים" שמאפשרת לשחקן להיות בלתי נראה. במשחק יש שימוש בשמונה סוגים של כלי נשק. כחלק מהעיצוב של המשחק, הנשקים השונים עוצבו בצורה דומה לעיצובי הנשקים של המשחק Quake , פרט ל-Crowbar שהגיע מהמשחק האף לייף - שהחליף את הגרזן הקלאסי של Quake. רובה ציד - בין 2 הנשקים הראשונים שהשחקן מקבל, ולרוב משתמש בו עד שהוא מוצא נשק חזק יותר. Crowbar - זהו בעצם הלום הקלאסי מסדרת Half Life. הנשק הבסיסי, בין 2 הנשקים הראשונים שהשחקן מקבל. זהו נשק תגרה, והיחיד שלא דורש הצטיידות תחמושת. ה־Crowbar שימושי לגילוי מקומות סודיים ולחיצה על כפתורים, ושימושי נגד אויבים מטווח אפס בהיעדר תחמושת. ה־Crowbar במשחק זה בעצם מחליף את הגרזן של המשחק Quake. רובה ציד דו-קני - דומה לרובה הציד הרגיל. יורה שני כדורים בו-זמנית. עוצמתו חזקה מעוצמתו של רובה הציד הרגיל. Nailgun - רובה אוטומטי אשר יורה במהירות קליעי פלאשט רבים דמויי-מסמרים באורך של כתשעה אינץ', אך בעוצמה חלשה. עובדה זו היא אזכור חצי-הומוריסטי ללהקת הרוק התעשייתי Nine Inch Nails, שהוקמה על ידי טרנט רזנור, שעשה את המוזיקה והאודיו למשחק Quake. Super Nailgun - רובה חזק יותר מאשר הניילגאן הרגיל, כמות תחמושת כפולה ומהירות הירי גם כפולה מהניילגאן הרגיל. משגר רימונים - רימון אשר מתפוצץ כאשר הוא פוגע באויב, או לאחר 2.5 שניות (המוקדם מבין השניים). משגר טילים - בדומה לרובה הרימונים, גם הבזוקה יורה רימונים, אך הוא מדויק יותר וישר יותר. רובה חשמלי (Shaft)- הנשק החזק ביותר במשחק. הרובה החשמלי יורה זרם חשמלי לעבר האויבים. Deathmatch Classic, באתר PCGamingWiki (באנגלית)
דרבי סטנצ'פילד

דרבי לי סטנצ'פילד (באנגלית: Darby Leigh Stanchfield; נולדה ב-29 באפריל 1971) היא שחקנית אמריקאית. היא ידועה בעיקר בשל תפקידה כאבי ווילן בדרמה הפוליטית של רשת ABC "סקנדל", ולפני כן בתור אפריל גרין בסדרה "יריחו" ברשת CBS ולאחרונה מוכרת בתור נינה לוק בסדרה "המפתחות של משפחת לוק" בנטפליקס. דרבי נולדה בקודיאק, אלסקה. היא עברה לדאץ' הרבור באיים האלאוטיים. מאוחר יותר עברה למרסר איילנד, במדינת וושינגטון. היא למדה באוניברסיטת פיוג'יט סאונד, וקיבלה תואר ראשון בתקשורת ובתיאטרון בשנת 1993. סטנצ'פילד החלה את הקריירה שלה בתיאטרון, ועשתה את הופעת הבכורה שלה בסדרת הדרמה של CBS האבחנה רצח, בשנת 2000. בהמשך היא הופיעה בכמה סדרות טלוויזיה, ביניהם אנג'ל, איך פגשתי את אמא, בונז ואחרות. סטנצ'פלד לוהקה לסדרה יריחו, שם גילמה את דמותה של אפריל גרין. בסדרה זו היא שיחקה בין השנים 2006–2007. ב-2007 היא גילמה את דמותה של אמיליה ג'ופי באופרת הסבון היומית של רשת ABC, ג'נרל הוספיטל. מאוחר יותר היא לוהקה לדמותה של הלן בישופ בסדרת הטלוויזיה מד מן. משנת 2006 ועד לשנת 2012 היא גילמה את דמותה של שנון גיבס, אשתו הראשונה של מרק הרמון בסדרה של רשת CBS, NCIS. בקולנוע היא שיחקה בסרט "דמותו של דוריאן גריי" משנת 2005, וכן בסרט מלצרית משנת 2007. בנוסף, סטנצ'פילד הופיעה בכמה סרטים עצמאיים שונים. במרץ 2011 לוהקה סטנצ'פילד לסדרה הפוליטית סקנדל של שונדה ריימס. לפני שלוהקה לסדרה זו היא שיחקה תפקיד אורח בסדרה אחרת של ריימס, מרפאה פרטית. בסקנדל היא מגלמת את דמותה של אבי ווילן, חוקרת בחברה של הדמות הראשית בסקנדל, אוליביה פופ, ובהמשך מזכירת העיתונות בבית הלבן. בשנת 2020 החלה לגלם את נינה, אם משפחת לוק בסדרה "המפתחות של משפחת לוק" מבית נטפליקס. מדיה וקבצים בנושא דרבי סטנצ'פילד בוויקישיתוף אתר האינטרנט הרשמי של דרבי סטנצ'פילד דרבי סטנצ'פילד, ברשת החברתית אקס (טוויטר) דרבי סטנצ'פילד, במסד הנתונים הקולנועיים IMDb (באנגלית) דרבי סטנצ'פילד, באתר AllMovie (באנגלית) דרבי סטנצ'פילד, במסד הנתונים הקולנועיים KinoPoisk (ברוסית)
אושי גרוס

אשר (אושי) דב גרוס (נולד ב־ג' בכסלו ה'תשל"ג 9 בנובמבר 1972) הוא זמר, בדרן, חקיין, איש חינוך, סופר ילדים, עורך דין ומתווך ישראלי. אושי נולד בירושלים לרופא הילדים שמואל גרוס והאחות מלכה גרוס. כילד גדל בימית עד עקירתה. בילדותו סבל מהפרעות קשב וריכוז. לקות זו הקשתה עליו גם חברתית. בגיל 16 הופיע בלהקת הייצוג של בני עקיבא צוות הווי. בשירותו הצבאי היה גם סולן בלהקת הרבנות הצבאית. בשנת 2003 השתתף בשלבים המוקדמים של כוכב נולד ולא המשיך בתוכנית. בשנת 2013 סיים תואר במשפטים. בסוף שנת 2014 הוסמך כעורך דין. גרוס נשוי לפלגית, אב לשלושה ילדים ומתגורר בירושלים. במשך שש שנים הם אימצו 36 ילדים כמשפחת אומנה. החוויות מתקופה זו הן נושא ההצגה שלו "הילדים של החיים". ההצגה בעברית ובאנגלית "אין דבר כזה ילד רע" - מופע מוזיקלי חינוכי המספר את התמודדותו האישית כילד היפראקטיבי עד להצלחתו כאומן בידור. הצגה נוספת שלו היא "הילדים של החיים". שיחק בסרטי קולנוע חרדי כגון "מאחורי הקיר", "הפנמיה" ו"הדרך לתורה" בהפקת האחים גרובייס. בשנת 2004 הוציא את האלבום "זמנים טובים" ובו 10 שירים. גרוס כתב 8 מהשירים. כתב בעיתון הילדים אותיות ובמוסף שלו סוכריות, בו גם פרסם את ספרו הראשון. משנת 2013 הגיש בערוץ הראשון של הטלוויזיה הישראלית פינה קצרה של כמה דקות "שישי עם אושי". התוכנית הוגשה כל יום שישי לפני כניסת השבת, בה הוא סיפר בהומור את פרשת השבוע. בעקבות ההצגה הוא חיבר את ספרו “אין דבר כזה ילד רע” (2007) בעריכת עתיה זר בהוצאת מדרשת מעלה חבר. בספר הוא מספר את סיפורו האוטוביוגרפי על ילד עם לקויות למידה, שחווה כישלונות, אך לא ויתר ובעזרת הוריו, חבריו ומוריו, הצליח לצמוח מכל המשברים וכיום הוא אומן מצליח. בשנת 2013 הספר נבחר לרשימת הספרים המומלצים של משרד החינוך. בשנת 2008 פרסם ספר נוסף באותו נושא: סיפור מעודד: ספר לגננות, לילדים ולהורים שלהם. הספר יצא לאור בהוצאת ארט פלוס מלווה באיורים מאת שלומי צ'רקה. בשנת 2010 פרסם המשך לספר "אין דבר כזה ילד רע", אני לא ילד רע! בעריכת לירון נגלר-כהן הספר מספר את חוויותיו של אדם שהתגבר על לקויות למידה. גם ספר זה יצא בהוצאת מדרשת מעלה חבר. בשנת 2011 פרסם את ספרו השלישי נוש נוש - הרפתקאותיה של ילדה מצחיקה בהחלט. הספר מבוסס בעיקרו על בתו השנייה נעם. יצא לאור בספריית בית אל. אתר הבית של אושי גרוס לגדל 10 ילדים שאינם שלך, באתר הסתדרות המורים עמי חניא, ‏כיפתרבות - השבוע בפודקאסט: אושי גרוס, באתר כיפה, 8 בספטמבר 2019 אושי גרוס, דף שער בספרייה הלאומית שישי עם אושי באתר הערוץ הראשון קריאה להנאה, באתר cms.education.gov.il
פרדו

פרדו הוא שם משפחה יהודי-ספרדי שמשמעותו היא "טאופ" (אנ'). קיימים גם יישובים בספרד ששמם הוא פרדו, אחד הוא פראדו (Prado) שבקסטיליה והשני הוא פרדו (Pardo) שבמחוז קדיס. האם התכוונתם ל... אישים דוד פארדו – פרשן ספרות חז"ל, ראש ישיבה, פוסק ומשורר דוד בן יוסף פרדו – חכם בקהילה הספרדית-פורטוגזית באמסטרדם טובה פרדו – שחקנית תיאטרון ישראלית; אלמנתו של חיים פרדו ואמו של אראל פרדו סאני פרדו – פוליטיקאי אמריקני, כיהן כמושל ג'ורג'יה שי פרדו – שחקן ומנהל אמנותי ישראלי שרון פרדו – ראש קתדרת ז'אן מונה ללימודים אירופיים, ראש המרכז לחקר פוליטיקה וחברה אירופית ומרצה בכיר במחלקה לפוליטיקה וממשל באוניברסיטת בן-גוריון רובן פארדו – כדורגלן ספרדי תמיר פרדו – ראש המוסד בשנים 2011–2016 שונות פרדו פארמה – חברת תרופות הדחיפה של פארדו – תמרון אווירי שבוצע על ידי קפטן בוב פארדו במלחמת וייטנאם
אגודת המתרגמים בישראל

אגודת המתרגמים בישראל היא הארגון היחיד בישראל המאגד אנשי מקצוע מתחום התרגום והלשון. האגודה מקדמת באופן פעיל את מקצוע התרגום בישראל ומטפחת פורומים רבים למפגשים מקצועיים של מתרגמים, מתורגמנים ועורכים. האגודה חברה בארגון הגג להב (לשכת ארגוני העצמאים והעסקים בישראל). אגודת המתרגמים בישראל מנוהלת על ידי ועד מנהל האחראי לכל ענייני האגודה. כדי לממש את חזונה ולהוציא אל הפועל את משימתה, הציבה לעצמה אגודת המתרגמים בישראל מספר מטרות פנימיות וחיצוניות: לאפשר את התפתחותם המקצועית השוטפת של חברי האגודה באמצעות הרצאות, סדנאות, כנסים ואירועים אחרים לספק לחברים הזדמנויות לקשור קשרים ושיתופי פעולה בלתי רשמיים, וליצור תחושת קהילתיות לעודד פעילויות עסקיות מן המעלה הראשונה בין חברי האגודה ובין לקוחותיהם לסייע לחברים לפתח כישורים עסקיים הולמים, הן כעצמאיים והן כשכירים לפתח מערכת הכרה והסמכה למתרגמים, למתורגמנים ולעורכי לשון למען עתידו של המקצוע לקדם את ההכרה בענפי התרגום, המתורגמנות ועריכת הלשון בקרב מוסדות הציבור והקהל הרחב לקדם את הבנת חשיבותם התרבותית של התרגום ושל עריכת הלשון כאמצעים לשימורה של השפה העברית לקדם את הבנת חשיבותו של תרגום איכותי במדינת ישראל, ובכלל זה במערכת בתי המשפט, כדי להבטיח את יישומן של זכויות אדם ואזרח; ובמערכת הבריאות, שבה משמעות מחסומי שפה יכולה להבדיל בין חיים ומוות לקדם את אגודת המתרגמים כמקור רב ערך לאנשי מקצוע אמינים להדק קשרים בין האגודה לאגודות אחיות ברחבי העולם הכנס השנתי של אגודת המתרגמים בישראל הוא אירוע הדגל של האגודה, המכנס מאות מתרגמים מהארץ ומהעולם לשלושה ימים של סדנאות, הרצאות וקריאות תרגומיות. אגודת המתרגמים בישראל עורכת מפגשים חודשיים המעניקים לחבריה הזדמנויות ליצור קשרים הדדיים ולהתעדכן בתחומים שונים הקשורים למקצוע. אגודת המתרגמים בישראל מעניקה לחבריה הזכאים לכך – מעמד של מתרגם/מתורגמן/עורך מוכר. זכאים למעמד זה רק חברי אגודה אשר עומדים בתנאים לקבלת מעמד זה על פי השכלתם וניסיונם התעסוקתי. הכרה של האגודה היא בתוקף רק כאשר החברות באגודה בתוקף. אתר האינטרנט הרשמי של אגודת המתרגמים בישראל לשכת ארגוני העצמאים והעסקים בישראל חמש סיבות לחברות באגודת המתרגמים בישראל האמת על אודות התרגום (אורכב 02.08.2014 בארכיון Wayback Machine) עמוד ה-Youtube של אגודת המתרגמים בישראל דף הפייסבוק של אגודת המתרגמים בישראל ארגונים חברים בלהב - לשכת ארגוני העצמאים בישראל [1]
יוסף יחיאל במברגר

יוסף יחיאל הלוי במברגר (נולד ב-3 בספטמבר 1944) הוא רב הקהילה החרדית בחיפה, ראש כולל בשכונת נווה שאנן בחיפה, אב"ד בבית דין פרטי בחיפה, וחבר בד"ץ שארית ישראל. נולד בט"ו באלול תש"ד (ספטמבר 1944) בצרפת ליונה ורות במברגר. בבחרותו עבר ללמוד בארץ ישראל בישיבת באר יעקב ובישיבת פוניבז'. נישא לשושנה בתו של הרב שלמה וולבה. לאחר נישואיו התגורר בירושלים, ולמד להוראה מפי הרב יעקב בלוי והרב מאיר ברנדסדורפר. בסוף שנות השמונים נקרא לכהן כרבה של הקהילה החרדית בחיפה בשכונות הדר ונווה שאנן, וכראש כולל האברכים בשכונת נווה שאנן. הקים מערכת כשרות פרטית עבור החרדים בעיר חיפה, הקים בה בית דין צדק (שלוחה של בית דין צדק בני ברק בראשות הרב נסים קרליץ), והקים כולל אברכים בשכונת הדר. בשנת 2014 צורף כחבר בד"ץ שארית ישראל. בנו הגדול הרב משה יונה במברגר משמש כמשיב בישיבת גבעת שאול בירושלים. חתנו הרב משה זלושינסקי משמש כר"מ בישיבת משכן יעקב בחיפה. חתנו הרב דוד הלל בריקס משמש כראש כולל הדר התורה בשכונת הדר בחיפה. חתנו הרב אריה פרידמן, ר"מ בישיבת "ברית יעקב", ובישיבת "באר התורה", ומחבר ספרי "עולת איש" על הש"ס
קובאץ'

קובאץ' (Kovač) הוא שם משפחה נפוץ במזרח אירופה ממקור בלקני, שמשמעו נפח. האם התכוונתם ל... אגנס קובאץ' – שחיינית הונגרית אומליאן קובץ' (Омелян Григорович Ковч ;1884 - 1944) - כומר אוקראיני בעיר פרמישלן, העניק ליהודים תעודות טבילה לנצרות. על כך נשלח למחנה מיידנק ונספה שם. ג'ו קובץ' – אתלט אמריקאי מיכאל קובאץ' – נשיאה הראשון של סלובקיה ניקו קובאץ' – כדורגלן ומאמן קרואטי ניקולה קובאץ' – כדורגלן רומני-הונגרי רדוסלאב קובאץ' – כדורגלן צ'כי רוברט קובאץ' – כדורגלן קרואטי אילן קובץ' – שחקן טלוויזיה ישראלי דובדבני וקובץ' (סדרת טלוויזיה) – סדרת טלוויזיה בכיכובו של אילן קובץ'
שחר פלד

שחר פלד (נולד ב-1960) הוא סופר ישראלי ומתרגם מאנגלית לעברית. מוכר בעיקר כמחבר "מגרסת הזהויות" וכיו"ר אגודת המתרגמים בישראל. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. המידע הביוגרפי דל מאוד. שחר פלד נולד בישראל וגדל בסקוטלנד. הוא החל לעבוד כמתרגם פרילנסר בשנת 1984 ומכהן כיו"ר אגודת המתרגמים משנת 2013. נשוי לרינה פלד ואב ל-4 ילדים. ערך מורחב – מגרסת הזהויות "מגרסת הזהויות" הוא ספר רב-תחומי מאת שחר פלד, שיצא בהוצאת פרדס בשנת 2007. הספר עוסק בפילוסופיה של המדע, ניתוח של מדעי היהדות, רה-אינטרפרטציה של פרשת סוקל, ניתוח היסטוריוגרפי של התפתחות זהויות יהודיות מודרניות על רקע תמורות בנצרות האירופית והתפתחות האקדמיה. מאז שנת 2015 עוסק שחר פלד באמנות רב-תחומית הכוללת פודקסטים קולאז'ים קונצפטאולים, קומיקס ומוזיקה. שחר עם שחר - ערוץ היוטיוב שחר עם שחר - האתר בשנת 2023 יזם שחר פלד תרגום מלא של מדריך המתשתמש של אייבלטון לייב כתרומה לקהילת יוצרי המוזיקה בישראל. לפרוץ אל המוזיקה עם אייבלטון לייב 11 ג'ון רולס: חוק העמים, יצא לאור בשנת 1999 (ובשפה העברית, בתוספת המאמר 'עיון חוזר ברעיון שיקול הדעת הציבורי', תרגם שחר פלד, עריכה מדעית: פרופ' יצחק (יאני) נבו, הוצאת רסלינג, 2010). רוברט דאל: על הדמוקרטיה, יצא לאור על ידי הוצאת המכון הישראלי לדמוקרטיה, בשנת 2002, מכיל 213 עמודים יורי סלזקין: המאה היהודית [תרגום משותף עם כרמה בן יוחנן], ההוצאה לאור של אוניברסיטת תל אביב, 485 עמ' קרן קמינגז, פרסילה לווז, אדווארד פ' רדיש, פטריק ג' קוני: מבינים פיזיקה - מכניקה לקורסי מבוא למהנדסים ומדענים, בעריכת: דוד פונדק, תרגום: שחר פלד, הוצאת מאגנס מגרסת הזהויות (2007) - יצא בהוצאת פרדס בשנת 2007 חי עולמים - אמונת האבולוציה (2013) גחלת א"ש, מאת אליעזר שחר פלד, ביאור בחרוזים על חפץ חיים (הלכות איסורי לשון הרע) מאת ר' ישראל מאיר הכהן מראדין תורת הבחורילות- נשיות אמהות ורוח האומה במשנת הרב יוסף קלנר (2018) [1] אמונה בעידן הספק (2019) [2] כהני הגולה - אתנוגרפיה של שליחות במזרח אירופה (2020) [3] עצמות - רומן לאינטלקטואלים (2021) אמונת הממון - (2023) Bear and Bear Brusher on a Rainy Day בהוצאת LULU Press Bear and Bear Brusher move to a New Home בהוצאת LULU Press אתר האינטרנט הרשמי של שחר פלד הבלוג של שחר אתר הספרים של שחר פלד פורטל של שחר פלד רשימת הפרסומים של שחר פלד, בקטלוג הספרייה הלאומית שחר פלד, דף שער בספרייה הלאומית חברי הוועד המנהל, באתר אגודת המתרגמים בישראל דני גוטוויין, קץ ההיסטוריה היהודית, באתר הארץ, 17 ביוני 2009 Bear and Bear Brusher on a Rainy Day באתר Google Books
סופטבנק

סופטבנק בע"מ (באנגלית: .‏SoftBank Corp, ביפנית: ソフトバンク株式会社, ‏מסחר: TYO:9984 OTC Pink: SFTBF) הוא קונצרן יפני גדול, שבסיסה בטוקיו, ומתמקדת בניהול השקעות. הקבוצה משקיעה בעיקר בחברות הפועלות בענפי הטכנולוגיה, האנרגיה ופיננסים. היא גם מנהלת את קרן ההון-סיכון, קרן ויז'ן, בעלת הון נכסים של כ-100 מיליארד דולר. המשקיעים בקרן כוללים קרנות הון ריבוניות ממדינות במזרח התיכון. סופטבנק נוסד בטוקיו בספטמבר 1981 על ידי מסיושי סאן, מיליארדר יפני שנחשב בין 10 היזמים המובילים בעולם, המשמש מנכ"ל ויו"ר הדירקטוריון. בפברואר 2020 היה שווי השוק מוערך בכ-110 מיליארד דולר. ביולי 2021 מונה יוסי כהן לנציג סופטבנק בישראל. בשנת 1995 רכשה את COMDEX (ולאחר 6 שנים מכרה אותה ל-Key3Media) באפריל 2006 רכשה 23% מחברת ההימורים Betfair. בפברואר 2010 רכשה 13.7% של חברת Ustream. באוקטובר 2012 השתלטה על החברה המתחרה "eAccess", לאחר ההשתלטות שינתה את שמה ל-"Ymobile". באוקטובר 2012 הודיעה סופטבנק על רכישת 70% מתאגיד הטלקומוניקציה האמריקאי "Sprint Nextel Corporation" תמורת מעל 20 מיליארד דולר, ועד אוגוסט 2013 הגדילה עוד את החזקותיה לרמה של כ-80%. באוקטובר 2014 השקיעה 627 מיליון דולר ב-Snapdeal ההודית, תמורת 30% ממניותיה. בספטמבר 2016 השלימה סופטבנק את רכישת ARM תמורת 31 מיליארד דולר. במרץ 2017 השקיעה 300 מיליון דולר בחברת הנדל"ן WeWork, באוגוסט אותה שנה השלימה השקעה של 4.4 מיליארד דולר בחברה. ביוני 2017 השקיעה 100 מיליון דולר בחברת הסייבר הישראלית סייבריזן, ובאוגוסט 2019 השקיעה 200 מיליון דולר נוספים בחברה. בשנת 2018 השקיעה 7.6 מיליארד דולר בחברת ההסעה השיתופית אובר. מדיה וקבצים בנושא סופטבנק בוויקישיתוף אתר האינטרנט הרשמי של סופטבנק (ביפנית) סופטבנק, ברשת החברתית אקס (טוויטר) סופטבנק, ברשת החברתית LinkedIn סופטבנק, סרטונים בערוץ היוטיוב מאיר אורבך, ראש המוסד לשעבר יוסי כהן התמנה לנציג סופטבנק בישראל, באתר כלכליסט, 9 ביולי 2021 הראל עילם, סופטבנק השלימה את רכישת ARM תמורת 31 מיליארד דולר, באתר כלכליסט, 5 בספטמבר 2016 Ari Levy, SoftBank is more than $600 million underwater on its Uber investment as stock hits an all-time low, CNBC (באנגלית) ערך זה הוא קצרמר בנושא יפן ובנושא חברות. אתם מוזמנים לתרום לוויקיפדיה ולהרחיב אותו.
פילאי

האם התכוונתם ל... נאווי פילאי – משפטנית דרום אפריקאית ונציבת זכויות האדם של האו"ם. פילאי (אי) – אי באגם נאצר. פיליי – נחתת מהגשושית רוזטה שהונחתה על האסטרואיד 67P/צ'וריומוב-גרסימנקו. פלאי
מרזוק

מרזוק הוא שם משפחה. האם התכוונתם ל... אליהו מרזוק – ממנהיגי היהדות הקראית בעת המודרנית משה מרזוק – רופא יליד מצרים ממוצא קראי, אחד מ"נידוני קהיר", שעמדו לדין במצרים בעקבות "עסק הביש" מוסא אבו מרזוק – סגן ראש הלשכה המדינית של חמאס מנצור מרזוק – מרבני חלב וירושלים במאה ה-18
הבורסה לניירות ערך בשנג'ן

הבורסה לניירות ערך בשנג'ן (בסינית: 深圳证券交易所, באנגלית: Shenzhen Stock Exchange, סימול בורסה: SZSE) היא אחת משלוש הבורסות הסיניות, לצד בורסת שנגחאי והבורסה לניירות ערך בהונג קונג. הבורסה ממוקמת בשנג'ן. נפח ההשקעות בשנת 2012 היה מעל 3,000 מיליארדי דולרים. מדיה וקבצים בנושא הבורסה לניירות ערך בשנג'ן בוויקישיתוף אתר האינטרנט הרשמי של הבורסה לניירות ערך בשנג'ן www.szse.cn - האתר הרשמי ערך זה הוא קצרמר בנושא סין ובנושא כלכלה. אתם מוזמנים לתרום לוויקיפדיה ולהרחיב אותו.